b'\n_START_ARTICLE_\nRoutledge\n_START_PARAGRAPH_\nRoutledge er et britisk akademisk forlag som hovedsakelig gir ut vitenskapelige monografier, antologier og tidsskrifter innen humaniora, samfunnsvitenskap og jus. Forlaget har tidligere ogs\xc3\xa5 utgitt oppslagsverk. I Norsk vitenskapsindeks er Routledge rangert p\xc3\xa5 \xc2\xabniv\xc3\xa5 2\xc2\xbb (det h\xc3\xb8yeste niv\xc3\xa5et som omfatter de beste kanalene)._NEWLINE_Selskapet ble grunnlagt i 1836 av George Routledge og W. H. Warne. Fra 1998 er forlaget eid av Taylor & Francis og utgj\xc3\xb8r en divisjon og imprint innenfor dette. Routledge har hovedkvarter i Milton Park i Oxfordshire i England._NEWLINE_Det tidligere Ashgate Publishing ble integrert i Routledge i 2016.'